დეივიდ ჯეიმზი

დეივიდ ჯეიმზი (დაბ. დეივიდ ბელასკო, დ. 1839 — გ. 2 ოქტომბერი,1893) — ინგლისელი კომიკოსი, მსახიობი, ლონდონის ვოდევილის თეატრის ერთ-ერთი დამაარსებელი. 

დეივიდი დაიბადა ლონდონში, სეფარდების ოჯახში.  მისი დებიუტი შედგა ბავშვობაში, ლონდონის პრინცესის თეატრში, რომელსაც მაშინ ჩარლზ კინი მართავდა. ახალგაზრდობაში ის სხვადასხვა ბურლესკში გამოჩნდა. მისი ერთ-ერთი საუკეთესო როლი იყო პერსონაჟი მერკური, ფრენსის ბერნანდის სპექტაკლში „იქსიონი“, რომელიც მან 1863 წლის პრემიერაზე, სამეფოთა თეატრში შეასრულა.Jewish Encyclopedia (1906). "James, David (David Belasco". Retrieved 9 February 2014.Rubinstein, William D.; Jolles, Michael; Rubinstein, Hilary L. (2011). The Palgrave Dictionary of Anglo-Jewish History, p. 471. Palgrave Macmillan. 

1870 წელს ის შეუერთდა ჰენრი ჯეიმზ მონტეგს და თომას თორნს.  1875 წელს გახდა გახსნილი ვოდევილის თეატრის პირველი მენეჯერი. მისი უდიდესი წარმატება იყო პერკინ მიდლვიკის როლი, ჰენრი ჯეიმზ ბაირონის ნაწარმოებში „ჩვენი ბიჭები“, რომლის პრემიერაც 1875 წლის 16 იანვარს გაიმართა და რომელიც 1300-ზე მეტჯერ ითამაშა დასმა. მან ვოდევილის თეატრი 1881 წელს დატოვა, რომ ჰეიმარკეტის თეატრში ემუშავა, რასაც ლიცეუმის თეატრში მოღვაწეობა მოჰყვა. 1886 წელს ის გახდა ჩარლზ ვინდამის ჯგუფის წევრი კრიტერიონის თეატრში. მსახიობის სიკვდილამდე ცოტა ხნით ადრე, 1893 წელს, მისი როლის გულისათვის, „ჩვენი ბიჭები" კიდევ ერთხელ დააბრუნეს რეპერტუარში.

მისი პარტნიორის, თომას თორნისგან განსხვავებით,რომელიც ღრმა გაჭირვებასა და სიგიჟეში გარდაიცვალა, დეივიდ ჯეიმზს 1893 წლის 2 ოქტომბერს გარდაცვალების შემდეგ 41,000 ფუნტი დარჩა (იმ პერიოდისათვის უზარმაზარი თანხა) და ეს ყოველივე გადაეცა მის სინაგოგას და სხვა ებრაულ საქველმოქმედო ორგანიზაციებს.New York Times (18 January 1914). "Fortunes of the Stage". Retrieved 9 February 2014.  მისი ვაჟი, ასევე მსახიობი, თავადაც დეივიდ ჯეიმზის სახელით მუშაობდა.

 სქოლიო 
კატეგორია:ინგლისელი მამაკაცი მსახიობები
კატეგორია:დაბადებული 1939
კატეგორია:გარდაცვლილი 1893